b'\n_START_ARTICLE_\nDvorec Strmol\n_START_PARAGRAPH_\nDvorec Strmol je dvorec v ob\xc4\x8dini Rogatec. Prvi\xc4\x8d so ga omenili leta 1436, ko je \xc5\xa1e bil obrambni stolp, ki so ga Celjski grofje podelili Jakobu Strmolskemu iz Cerkelj na Gorenjskem. Kasneje se je razvil v gra\xc5\xa1\xc4\x8dino. Skozi \xc4\x8das je dvorec menjal mnogo lastnikov. Tako so ga konec 16. stoletja kupili Auerspergi in za njimi Frankopani. Leta 1620 ga je kupil Jurij Reising von Hartenstein, 1730 ga je podedovala Marija Izabela Peta\xc4\x8d in ga dala v zakup za ve\xc4\x8d desetletij dru\xc5\xbeini von der Durr und Egkh. Leta 1804 ga je kupil baron Wintershofen, nato pa Windischgr\xc3\xa4tzi._NEWLINE_Leta 2003 je bil dvorec obnovljen in razgla\xc5\xa1en za kulturni spomenik.'